Силвестер Ґача

Беоґрад (абсолвент)Период твореня1962—2002.Жанрипросвита, кореоґрафия, аматерска ґлумаПохованина теметове у Руским Керестуре
Силвестер Ґача (*11. април 1939—†2. авґуст 2008), просвитни роботнїк, єден з найзначнєйших хореоґрафох при Руснацох, автор хореоґрафийох танцох, ґлумец-аматер и автор текстох за композициї. 

 Биоґрафия  

Силвестер Ґача  ше народзел 11. априла 1939. року у Петровцох у Горватскей. Оцец Никола и мац Серафина родз. Раґаї. Силвестер мал младшу шестру Юлияну. Основну школу закончел у своїм валалє, а ґимназию з вельку матуру 1960. року у Вуковаре. Потим ше уписал до Висшей педаґоґийней школи у Беоґрадзе, дзе и абсолвовал. Под час студийох Силвестер Ґача бул активни член фолклорней секциї. Закончел и Школу фолклора СР Горватскей на Бадиї.  

У 1962. року почал робиц як наставнїк математики у Товарнику (Горватска). 

Пре потребу хореоґрафа у керестурским Доме култури, у поради зоз директором Основей школи Петро Кузмяк, од єшенї 1963. року Силвестер Ґача преходзи на службу до керестурскей школи, а после настави поставя нови танци зоз членами танєчней секциї у Доме култури. 

Силвестер Ґача ше винчал зоз Марию родз. Стрибер, у малженстве мали сина Желька и дзивче Силвану.

Од 16. априла 1967. року Силвестер Ґача преходзи на стаємну роботу до керестурского Дому култури як уметнїцки руководитель и хореоґраф. У 1972. року преходзи до Дому култури у Коцуре за орґанизатора и руководителя фолклорней секциї. Источасно и режира театрални фалати у драмскей секциї. Уж у 1973. року Силвестер Ґача преходзи на исту длужносц до Бачкей Тополї и Нового Орахова, дзе под його руководзеньом фолклорни секциї доживюю правдиви препород и посцигую вельки успихи. У 1982. року вон преходзи до Кикинди за руководителя фолклорней секциї, дзе ше затримує лєм єден рок. 

У априлу 1983. року Силвестер Ґача ше враца до Руского Керестура, дзе є меновани за директора Дому култури, и ту остал заняти до конца роботного вику. До пензиї пошол 2002. року, алє ше и далєй предлужел занїмац зоз културно-уметнїцку дїялносцу як ґлумец-аматер у РНТ Дядя и хореоґраф. 

Силвестер Ґача умар 2. авґуста 2008. року а поховани є на теметове у Руским Керестуре.   

Як искусному хореоґрафови музика му нє була нєпозната. Як доказ служа нам даскельо народни мелодиї котри Силвестер Ґача, зоз помоцу корепетиторох, адаптовал ґу своїм ориґиналним хореоґрафийом. З часом Силвестер Ґача почал писац и тексти за нови композициї.

 ТЕКСТИ ПИСНЬОХ 
 +У НАРОДНИМ ДУХУРокНаслов текстуАвтор музики1972.Перша любовВитомир Бодянєц1972.Дзивоцки смутокВитомир Бодянєц1998.ДзвониМирон Сивч1998.Ми биваме при долїниМирон Сивч1998.Брацик и шестричкаМирон Сивч1998.Стриберни мешачокМирон Сивч1998.Ишол сом од милейМирон Сивч1999.Керестурски долїниМирон Сивч2001.ГармоникашеМирон Сивч2003.Любов на бостануЮрай Судї2004.Ей, гай, гоя-гояЮрай Судї

 Танци (и хореоґрафиї) 

 +ТАНЦИ И ХОРЕОҐРАФИЇРокНаслов танцаКомпозитор1975.КресцанкаВитомир Бодянєц1975.Ой, дїдочку, чичириВитомир Бодянєц

+ Силвестер Ґача ґлумел у тих фалатохː РокТеатрални фалатУлога1965.А. П. Суходольски: ХМАРА1965.М. Кропивницки: НЄВОЛЬНЇКСтепан1971.А. Ананєв: ВОВЧИЦАЮрко1972.Ж. Фейдо: ПАН ЛОВАРМорисе1989. А. П. Чехов: ПИТАНКИЯть1990.М. В. Ґоґоль: ЖЕНЇДБАРатота1992.Дюра Папгаргаї: АГАФИЯ 
СТАРОГО ПОПА ДЗИВКАЛацкань1993.Рей Куни: СЦЕКАЙ ОД
СВОЄЙ ЖЕНИТроптон1995.Дюра Папгаргаї: 
РОВНЯЦКИ СОБЛАЗНЇо. Георгий Кудлач1996.Дюра Папгаргаї: ЖОБРАЧА ГОРА

 Литература 

 Дюра Латяк, Силвестер Ґача, просвитни роботнїк, хореоґраф, ґлумец-аматер, 50 роки Драмского меморияла Петра Ризнича Дядї, Руски Керестур, 2018. б. 142

 Тамаш, др Юлиян, „Дом културиˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 419.

 Вонкашнї вязи 

 Силвестер Ґача, биоґрафия и список композицийох у хторих похасновани його писнї. Червена ружа 1962-2011 Том II, бок 494.

 Силвестер Ґача Дзивоцки смуток, ґрамофонска плоча, Фестивал Култури Червена Ружа

 Фестивал Култури Червена Ружа, ґрамофонска плоча (дупли албум)

Катеґория:Руснаци у Сербиї
Катеґория:Хореоґрафе
Катеґория:Ґлумци аматере
Катеґория:11. април
Катеґория:Народзени 1939
Катеґория:2. авґуст
Катеґория:Умарли 2008
Катеґория:Петровчанє